google/wiki40b huggingface dataset:
Tekokota

Geografia atolu

Má ovoidný tvar. Na dĺžku meria iba necelé 4 km a v najširšom mieste 2,3 km. Útesový prstenec atolu je na južnej strane prerušený a potopený hlbšie, preto je do lagúny atolu voľný vstup. Tá je však extrémne plytká, na väčšine svojej plochy nesplavná, na mnohých miestach vyčnievajú tesne nad hladinu piesočné plochy. Súvislejší pás súše s vegetáciou je len na severnej časti prstenca, meria iba necelých 1 100 m. Pôda tohto ostrovčeka nepresahuje výšku 1,5 m nad hladinu oceánu, na zvyšku atolu je tesne pri hladine alebo pod ňou.
Z geologického hľadiska je to koralový atol s výškou 70 m od vrcholu podmorskej sopky. Tá má z oceánskeho dna na výšku 2,1 km, a jej vek sa odhaduje na 47,7 až 48,1 mil. rokov.

História

Prvá písomná zmienka je od známeho objaviteľa a výskumníka Jamesa Cooka zo dňa 11. augusta 1773. Atol pomenoval Doubtful Island.
Neskôr ho navštívil aj José de Andía y Varela, záznam je datovaný na 31. októbra 1774, a v jeho mapách atol nesie názov San Narciso. Následne je o atole zmienka aj v lodných záznamoch Dominga de Boenechey (ako Los Mártires) a britského kapitána Fredericka Beecheya z 2. marca 1826, ktorý ho na svojich mapách už uvádza pod názvom od Cooka.
Ostrov pravidelne navštevujú zberatelia kopry, inak je neobývaný.

Administratívne začlenenie

Tekokota, spoločne s atolmi Reitoru, Marokau a Ravahere patrí do komunity Hikueru.

Fauna a flóra

Atol Tekokota je jednou z typických lokalít pre vzácneho Hvizdáka aljašského, kam zalieta až z Aljašky mimo obdobia rozmnožovania.
Karel Kryl

Život

Známy ako „básnik s gitarou“, bol jedným z najvýznamnejších predstaviteľov českého protestsongu v rokoch 1968 – 1993. Piesne si písal sám, v jeho repertoári boli ako krátke úderné pamfletické piesne, tak aj dlhšie poetické a melancholické skladby. Otec i starý otec boli kníhtlačiarmi. V 50. rokoch bola ich rodinná tlačiareň zlikvidovaná komunistami. Karel Kryl chcel byť spočiatku hrnčiarom po pradedovi, neskôr sa ale celkom oddáva hudbe a poézii. Pieseň „Nevidomá dívka“ nahrala a vydala v roku 1968 kapela The Bluesmen s vynikajúcou Hankou Ulrychovou. V ostravskom štúdiu nahral v roku 1968 ďalšiu Krylovu pieseň „Král a klaun“ Arnošt Bracháček. Jeho piesne prespievali po roku 1989 mnohí umelci.
Jeho prvá platňa bola vydaná pol roka po invázii vojsk Varšavskej zmluvy do Česko-Slovenska, pričom titulná skladba „Bratříčku, zavírej vrátka“ vznikla úplne spontánne v noci 22. augusta 1968 ako okamžitá reakcia na vpád vojsk Varšavskej zmluvy do ČSSR. Karel Kryl odišiel z Česko-Slovenska 9. septembra 1969 na pesničkársky festival, ktorý sa konal na západonemeckom hrade Waldeck. Po dvoch týždňoch sa rozhodol podať žiadosť o politický azyl a v Nemecku tak zostal ďalších 20 rokov.
V roku 1975 sa po poldruharočnom manželstve rozviedol so svojou prvou ženou. Spolupracoval s redakciou rádia Slobodná Európa, najskôr externe, od roku 1983 ako jej stály zamestnanec. Po novembri 1989 sa na čas vrátil späť do vlasti. Vystupoval proti prechmatom politikov, Klausovej ekonomickej reforme a rozdeleniu Česko-Slovenska, ktoré sa ho hlboko dotklo. Karel Kryl zomrel 3. marca 1994 v mníchovskej nemocnici na infarkt myokardu.
Karel Kryl je držiteľom striebornej pamätnej medaily Karlovej univerzity za prínos pre duchovný rozvoj a morálnu podporu národa in memoriam (1994). Bol ocenený Cenou Františka Kriegla (1995) a cenou českej Grammy (Sieň slávy – 1995) a 28. októbra 1995 mu prezident Václav Havel udelil in memoriam medailu Za zásluhy II. stupňa.
Barbara Erskinová

Životopis

Vyštudovala stredovekú históriu Škótska na University of Edinburgh. Jej knižným debutom bol román Lady of Hay z roku 1986, ktorý bol preložený do 30 jazykov a predalo sa cez tri milióny výtlačkov. Píše najmä historické romány, napísala aj niekoľko zbierok poviedok. S novým titulom prichádza priemerne raz za dva roky, a to kvôli obsiahlemu výskumu a písaniu dvoch verzií každej novej knihy. Prakticky celé jej doterajšie dielo je preložené do češtiny.
Vlastní starobylý zámok v essexskom meste Colchester a dom v Hereforde v grófstve Herefordshire.
Živá hmota

Živá hmota alebo v niektorých kontextoch bioplazma je opak neživej hmoty, čiže hmota, ktorá má schopnosť samoorganizácie, ako aj zachovania a rozmnožovania stavu vyššieho poriadku (pozri aj život). Vyskytuje sa prevažne v podobe buniek a má iné chemické zloženie ako neživá hmota.
Z chemického hľadiska nie je bioplazma ani jednotná látka ani jednotná zmes: obsahuje okrem vody prvky, anorganické zlúčeniny a organické látky (bielkoviny, nukleové kyseliny, tuky a cukry).
Na úrovni prvkov sa živá hmota skladá z tzv. biogénnych prvkov, najmä zo šiestich nekovových prvkov: uhlík, vodík, kyslík, dusík, fosfor a síra (tzv. primárne biogénne prvky); z týchto sa tvoria zlúčeniny, ktoré sa v neživej prírode nevyskytujú: bielkoviny, cukry, tuky a kyseliny bunkového jadra. Tieto štyri druhy organických zlúčenín najzreteľnejšie odlišujú z chemickej stránky živú a neživú hmotu.
Pri fyzikálnom pohľade je bioplazma koloidný systém, ktorý sa skladá s koloidných častíc (micel a makromolekúl), pričom ako rozpúšťajúci (disperzný) prostriedok je tu voda.
Z morfologického hľadiska sa bioplazma vyskytuje v dvoch hlavných formách: v bunkovej forme (bunky) a nebunkovej forme (vírusy, bakteriofágy, L-formy baktérií a riketsie)
Mapa Času (album)

Hostia

Na tomto albume sa nepodieľali žiadni hostia.
Postav dom, zasaď strom (film)

Synopsa

Tragikomédia ukazuje dvojakosť ľudskej morálky, ktorá nečakane vyústi v tragický koniec hlavného hrdinu. Mladý muž Jozef Matúš sa usadí v malej dedinke. Svojou aktivitou si čoskoro získa sympatie obyvateľov, pracuje ako šofér. Zamiluje sa do miestnej krásky Heleny, slobodnej matky s dieťaťom a jeho životnou métou sa stáva postaviť vlastný dom, kde bude šťastne žiť so svojou rodinou a to za každú cenu. Všetko chce získať hneď. Vidina vysnívaného sa mu však stane osudnou, dostáva sa na scestie, stratí lásku a čo je najvážnejšie, prichádza do konfliktu so zákonom a ostáva sám so svojou falošnou predstavou získať životnú istotu.

Produkcia

Film bol nakrútený podľa námetu Mikuláša Kováča a scenáristicky ho pretvorila Lýdia Ragačová. Ako dramaturg sa na tom to filme podieľal Tibor Vichta. Mnohé dobové kritiky upozorňovali na nedotiahnutý scenár a slabú motiváciu hlavného hrdinu.  Na druhej strane bolo vyzdvihnuté formálne spracovanie snímky. V českom filmovom periodiku Záběr bola niekoľko mesiacov po premiére filmu zverejnená recenzia hodnotiaca film ako pozoruhodný: „Režisérovu vynalézavost cítíme téměř z každého záběru, jistá formální vyumělkovanost (důmyslně “matoucí” střihy, kameramanské “schválnosti” atd.) přitom není v rozporu se syrovostí příběhu, který se na plátně odvíjí. Také herecké výkony, zejména téměř neznámého Pavla Nového a Jany Březinové v hlavních rolích, se dají označit za mimořádně zdařilé a přesvědčivé. Tvůrci “easternu” Postav dom, zasaď strom se úspěšně pokusili o netradiční zpracování romanticko-dobrodružného schématu v moderních kulisách a zároveň se jim podařilo natočit důvtipnou společenskou alegorii na naléhavé téma novodobého siláctví. Myslím, že to rozhodně není málo…“
Exteriéry sa nakrúcali v Lubeníku, Zádieli, Rudňanoch, Dobšinej, Strečne, Poprade a Stratenej.

Kritické prijatie

V druhej polovici sedemdesiatych rokov sa v Československu začala čiastočne uvoľňovať politická situácia. Juraj Jakubisko a Peter Solan dostali možnosť sa po niekoľkoročnej pauze v Štúdiu krátkych filmov vrátiť dlhometrážnych hraným filmom na Kolibu.  Bol mu ponúknutý scenár o vzorovom socialistickom hrdinovi, ktorý Jakubisko podrobil zmenám. Avšak po dokončení Postav dom, zasaď strom nasledovalo sklamanie. V Pravde sa objavila recenzia dodnes nezisteného anonymného autora podpísaného ako Peter Bal, ktorý prehlásil, že film ohovára socialistickú spoločnosť. Jakubisko tak dostal ďalší zákaz. Tentoraz nesmel nakrúcať filmy s vtedy súčasnou tematikou.
”Po deviatich rokoch sa zúžila moja práca v krátkom filme už iba na reklamu. Keď už sa zdalo, že aj ta mi bude zakázana, pretože moje i reklamné filmy prinášali ocenenia, stal sa zázrak a totalitná moc kritizovaná západnými novinármi formálne mi ponúkla ideologický scenár, ktorý sa po žiadnej stránke nedal realizovať. A tak som ho prepísal a upravil do podoby, ktorá zase vyústila do politickej kampane voči mne a ktorá takmer spôsobila moje odmlčanie sa v tvorbe na ďalších desať rokov.”

Bibliografia

MACEK, V., PAŠTÉKOVÁ, J.: Dejiny slovenskej kinematografie. Martin: Osveta, 1997
Sainneville

Poloha

Obec má rozlohu 6,97 km². Najvyšší bod je položený 118 m n. m. a najnižší bod 54 m n. m.

Obyvateľstvo

Počet obyvateľov obce je 816 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ruský chanát

Ruský chanát (rus. Русский каганат) je hypotetické štátne zriadenie, na čele ktorého stáli Rusi. Niektorých západných a arabských historických zdrojoch mal vládca Ruského chanátu titul chán (po rusky: каган, хакан).

Verzie prvých písomných zmienok o Ruskom chanáte

Najskoršia písomná zmienka o tomto chanáte pochádza z roku 839, keď podľa staroruských letopisov ešte neexistoval Staroruský štát.

11. storočie – 12. storočie (Kyjevská Rus)

Metropolita Kyjevskej Rusi patriarcha Ilarion vo svojich traktátoch (Slovo o zákone a milosti a Vyznanie viery) nazýva chánom Vladimíra I. ako Veľký chán našej zeme a jeho syna Jaroslava I. Múdreho zase Blahoverný chán Jaroslav.
Zuzana Zvolenská

Životopis

Vzdelanie ukončila v roku 1995 na Právnickej fakulte Univerzity Komenského. Po jej absolvovaní pracovala v Univerzálnej bankovej poisťovni. Od roku 2002 pracovala v Spoločnej zdravotnej poisťovni, kde bola v roku 2006 zvolená za predsedníčku predstavenstva a generálnu riaditeľku. Začiatkom roku 2008 odstúpila z funkcie a bola zvolená za predsedníčku predstavenstva a generálnu riaditeľku vo Všeobecnej zdravotnej poisťovni. Po voľbách v roku 2010 bola odvolaná z funkcie vo VŠZP a neskôr sa v roku 2010 sa stala členkou predstavenstva poisťovne Dôvera.

Práca vo verejnej sfére

Vo februári 2011 sa stala poradkyňou Úradu pre dohľad nad zdravotnou starostlivosťou. 4. apríla 2012 bola vymenovaná za ministerku zdravotníctva SR. Ministerkou sa stala ako jedna z troch nestranných. Zároveň bola druhá žena na čele rezortu a prvá bez titulu MUDr. Po odchode zo Všeobecnej zdravotnej poisťovne v roku 2010 mala v spoločnosti zanechať dlhy vo výške 120 miliónov €. Potom pracovala ako riaditeľka úseku zdravotných činností v poisťovni Dôvera vlastnenej Pentou. Pri ministerskej nominácii toto spojenie vyvolávalo kritiku. Bližšie vzťahy s Pentou Zvolenská poprela.
Premiér Robert Fico požiadal 3. novembra 2014 Zvolenskú o demisiu. Dôvodom bol predražený nákup CT prístroja pre piešťanskú Nemocnicu Alexandra Wintera. Cena prístroja mala byť 1,6 milióna €, t. ј. o 600 000 € viac, ako vysúťažilo predošlé vedenie nemocnice. Ministerka sa obrátila na Úrad pre verejné obstarávanie, ako aj na Najvyšší kontrolný úrad. Akceptovala politickú zodpovednosť za nominantov ministerstva zdravotníctva a poznamenala, že „nemocnice vo forme neziskových spoločností nie sú organizáciami v zriaďovateľskej pôsobnosti ministerstva a nevzťahuje sa na ne jej príkaz o predchádzajúcom súhlase na začatie verejného obstarávania, a ani na ich kontrolu“. Funkcie podpredsedníčky parlamentu a predsedníčky dozornej rady nemocnice sa zriekla aj Renáta Zmajkovičová (SMER – SD). Objednávku dostala firma Medical Group SK, kde pôsobil predseda parlamentu Pavol Paška (SMER – SD). Opozícia žiadala odvolať aj jeho.
Detva

Polohopis

Mesto leží v údolí Detvianskeho potoka, na južnom okraji Poľany. Južný okraj mesta zasahuje do údolia Slatiny, kde začína severný okraj Javoria. Južným okrajom vedie železničná trať Zvolen – Košice, rýchlostná cesta R2 a cesta I/16. Detva je vzdialená 25 km východne od Zvolena a 36 km severozápadne od Lučenca.

Vodné toky

Intravilánom mesta preteká Detviansky potok (nazývaný aj Detvianka), južnou časťou tečie rieka Slatina.

Dejiny

Na území mesta sa našli archeologické nálezy pravekej keramiky a obydlí, staré 3000 rokov, v ranom stredoveku bolo na neďalekej Kalamárke veľkomoravské hradisko.
Samotná Detva bola založená v roku 1638 ako poddanská obec vígľašského panstva. Jej vznik ako obce sa pripisuje majiteľovi vígľašského panstva Ladislavovi Čákymu (Csákymu).  Pôvodná obec sa rýchlo rozrastala – územne i počtom obyvateľstva a postupne položila aj základy vzniku okolitých obcí.  V roku 1787 tu Ján Vagač, rodák zo Starej Turej, založil prvú bryndziareň (manufaktúru na výrobu bryndze) na Slovensku. Výrobky z tejto bryndziarne prispeli k dobrému menu Detvy a stali sa známe aj v zahraničí, najmä v Rakúsku a Amerike. V roku 1811 bola Detva na základe kráľovskej listiny povýšená na mestečko s udelením príslušných výsad – právom organizovania výročných trhov a jarmokov. Vtedy pravdepodobne dostala i erb – tri smreky na zelenej pažiti v striebornom štíte, ktorý symbolizuje lesné bohatstvo oblasti. V 20. storočí do vývoja Detvy veľmi výrazne zasiahlo vybudovanie strojárskeho podniku Podpolianskych strojárni (PPS) v roku 1955 a nová urbanizácia. Štatút mesta získala Detva v roku 1965 a centrom rovnomenného okresu sa stala v roku 1996.

Obyvateľstvo

V Detve žije 14 887 obyvateľov, v okrese Detva žije 32 722 obyvateľov.

Šport

V meste sa nachádza niekoľko športových klubov, najznámejší je hokejový tím HC 07 Detva ktorý hrá v Tipsport lige.
Agrokomplex – Výstavníctvo Nitra

agrokomplex NÁRODNÉ VÝSTAVISKO, štátny podnik je slovenská spoločnosť zaoberajúca sa organizáciou a usporadúvaním výstav.

Dejiny

1. januára 1973 vzniklo na podnet rezortu pôdohospodárstva Výstavníctvo poľnohospodárstva a potravinárskeho priemyslu, odštepný závod so sídlom v Nitre. Tento závod zabezpečoval svoju činnosť prostredníctvom štyroch stredísk: aranžérsko-reprodukčného, zámočníckeho, montážno-stavebného a projekčného.
1. januára 1976 sa zriadila účelová organizácia Agrokomplex – Výstavníctvo stálej celoštátnej poľnohospodárskej výstavy v Nitre.
V roku 1989 bola zriadená príspevková organizácia Agrokomplex – Výstavníctvo Nitra. V tomto období sa začali pripravovať nové témy veľtrhov a didakticko-náučné zameranie výstavy Agrokomplex sa menilo na komerčné s cieľom vytvoriť moderné informačné výstavné a veľtrhové podujatia zamerané na trh. Organizovali sa nové veľtrhové projekty, ktoré sa konajú dodnes. Najúspešnejšie z nich sú zamerané na nábytok a bývanie, gastrotechniku, strojárstvo, zváranie, zlievanie a metalurgiu, stavebnú mechanizáciu, záhradkárstvo, automobily, lesníctvo a drevospracujúce technológie.
Od 1. januára 2008 existuje výstavisko v novej právnej forme ako Agrokomplex – Výstavníctvo Nitra, štátny podnik.

Súčasnosť

Výstavný areál má celkovú rozlohu 143 ha, celková kapacita výstavného areálu je 90 906 m², krytá výstavná plocha v pavilónoch 40 906 m², voľná výstavná plocha 50 000 m², počet pavilónov 15, výstavisko má k dispozícii 1 kongresovú halu a 5 kongresových miestností.
Agrokomplex – Výstavníctvo ponúka na výber pre návštevníkov aj pre vystavovateľov veľké množstvo výstav a veľtrhov s rôznorodým zameraním.
Friedrich Gulda

Friedrich Gulda (* 16. máj 1930, Viedeň – † 27. január 2000, Steinbach am Attersee) bol rakúsky klavirista a hudobný skladateľ.
Výveva (súhvezdie)

Objekty

Výveva je na objekty chudobná. Obsahuje veľmi početné slabé galaxie, no väčšinou pozorovateľné iba ako sotva viditeľné body. Najjasnejšia z nich je rozvinutá dvojramenná špirálová galaxia NGC 2997. Dosahuje však celkovú jasnosť len 10,6 mag. a pomerne veľké uhlové rozmery. NGC 3347, NGC 3354 a NGC 3358 je trojica blízkoležiacich galaxií tvoriacich skupinku. Ďalšia podobne vyzerajúca skupinka obklopuje jasnú eliptickú galaxiu NGC 3268.

Poloha

Výveva je malé a nenápadné jarné súhvezdie, ktoré sa nachádza pod Hydrou a nad u nás takmer nevychádzajúcimi Plachtami. V zemepisných šírkach Slovenska vychádza takmer celé, ale je tak nízko nad obzorom a jeho hviezdy sú také slabé, že ho nemôžeme dobre pozorovať. Jeho najjasnejšiu hviezdu alfa nájdeme juhozápadne od Havrana a južne od zlomu v polovici tela Hydry. Vytvára úzky trojuholník s hviezdami ní a mí Hydrae. Viditeľná je len krátko od januára nadránom do večerných hodín začiatkom apríla.
Jouy-le-Potier

Poloha

Obec má rozlohu 50,4 km². Najvyšší bod je položený 119 m n. m. a najnižší bod 94 m n. m.

Obyvateľstvo

Počet obyvateľov obce je 1 316 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vigneul-sous-Montmédy

Poloha

Obec má rozlohu 4,63 km². Najvyšší bod je položený 290 m n. m. a najnižší bod 176 m n. m.

Obyvateľstvo

Počet obyvateľov obce je 99 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kotrčiná

Kotrčiná je potok v Kysuckej vrchovine v okrese Žilina.

Opis toku

Potok pramení severne od obce Kotrčiná Lúčka, na južných svahoch Kučerovky (744 m n. m.) v nadmorskej výške asi 600 m n. m.. Priamo v obci priberá dva väčšie prítoky a tečie južným smerom popod Straník do Nededze. Pokračuje areálom automobilky Kia Motors a pri Mojši ústi do Gbelianskeho potoka.
Capelle (Nord)

Poloha

Obec má rozlohu 5,07 km². Najvyšší bod je položený 116 m n. m. a najnižší bod 57 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pikes Peak

Pikes Peak dnes

Na vrchu sa nachádza niekoľko zariadení pre návštevníkov, vrátane reštaurácie a darčekových predajní. Na vrchol vedie ozubnicová železnica Manitou and Pike's Peak Railway vedúca z Manitou Springs, automobilom je možné využiť 31 kilometrov dlhú cestu Pikes Peak Highway, ktorá začína v meste Cascade. Cestu, ktorá je od októbra 2011 vyasfaltovaná, preslávil film Climb Dance, v ktorom Ari Vatanen na Peugeote 405 Turbo 16 GR prechádza nebezpečné serpentíny, ale aj každoročné preteky automobilov do vrchu Pikes Peak International Hill Climb.
Rohov (okres Senica)

Poloopis

Obec leží uprostred Myjavskej pohorkatiny, v  doline Paseckého potoka. Nadmorská výška je  v chotári od 205 po 350 metrov. Pohorkatinný povrch chotára tvoria mladšie treťohorné íly, pieskovce, štrky a na povrchu čiastočne treťohorná spraš. Nachádza sa tu sírnatý prameň.

Dejiny

Obec, ako sa uvádza v oficiálnych prameňoch, sa spomína v roku 1471 odkedy patrila hradu Branč. Ale Stibor zo Stiboríc (mladší) v testamente, napísanom 5. septembra 1431 na Beckove, ustanovil svojho maršala Adama Bress de Rohov (z Rohova) exekútora testamentu. Najnovšie však pri štúdiu Žigmundových privilegiálnych listín Mgr. Vladimír Petrovič (historik Záhorského múzea v Skalici) zistil v donačnej listine z roku 1392 opisujúcej majetky prináležiace hradu Holíč, že sa tu spomína i Ekfalwa – Rohov, i keď v tom čase ako osada spustošená a opustená (populosis Item desertis). Je to prvá písomná zmienka o Rohove.
Obec patrila panstvu Branč, od 1569 rodine Amádeovcov, neskôr rodine Gvadányiovcov, Hederváriovcov, Nyáryovcov, Zichiovcov, Esterháziovcov, Erdodyovcov a Horeckých. V roku 1715 mala 4 poddanské a 10 želiarských domácností. Už v roku 1720 boli v obci vinice. V roku1752 žilo v Rohove 18 rodín, 1787 bolo v obci už 60 domov a 333 obyvateľov. V roku 1828 tu bolo 44 domov a  307 obyvateľov. Pôvodne sa zaoberali vinohradníctvom a neskoršie poľnohospodárstvom. V roku 1843 bol Rohov vedený ako slovenská obec, v ktorej žije 302 obyvateľov, z toho 256 katolíkov, 15 evanjelikov a 31 židov. Bol tam vodný mlyn.
Na prelome 19. a 20. storočia vlastnil rohovské majetky veľkostatkár Alfréd Murányi. Ráz obce sa zachoval i po roku 1918, v roku 1924 bol v Rohove veľký požiar.
Do roku 1948 tu pracoval spomínaný mlyn. Odkedy bol v obci sa nevie, zachovala sa však listina v origináli, kde barón Jozef Horecký prenajal mlyn v rokoch 1769 a 1790 rodine Zelenkových.
V roku 1960 sa obec Rohov zlúčila s Rybkami, vznikla obec Rohovské Rybky. V roku 1990 v dôsledku zmien a následným zvýšením právomocí rozhodovania obecných zastupiteľstiev sa Rohovské Rybky rozčlenili.

Kultúra

Ešte začiatkom 20. storočia bolo známe paličkovanie čipiek z hrubších konopných a bavlnených nití do kútnice, úvodnice, na uteráky a obrusy.
Loubaresse (Ardèche)

Poloha

Loubaresse má rozlohu 8,99 km². Najvyšší bod je položený 1 433 m n. m. a najnižší bod 871 m n. m.

Obyvateľstvo

Loubaresse má 32 obyvateľov (2009).
Graf vývoja obyvateľstva:
Zdroje: INSEE
Camélas

Poloha

Obec má rozlohu 12,72 km². Najvyšší bod je položený 520 m n. m. a najnižší bod 118 m n. m.

Obyvateľstvo

Počet obyvateľov obce je 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Würm

Würm (iné názvy: posledná ľadová doba/posledný glaciál, štvrtá ľadová doba/štvrtý glaciál, piata ľadová doba/piaty glaciál) bol posledný, najmladší pleistocénny glaciál v alpskom delení zaľadnenia. Roku 1882 ho definoval A. Penck. Predchádza mu riss-würm a nasleduje po ňom holocén.
V iných deleniach zaľadnenia mu (spravidla aj v užšom aj v širšom zmysle – pozri nižšie) zodpovedá glaciál (čiže prakticky synonymami würmu sú) vislan (vistulan) resp. wisconsin resp. valdaj resp. devens.

Charakteristika

Podnebie bolo veľmi studené, kontinentálny ľadovec zasahoval v Európe do severného Nemecka a Poľska. V strednej Európe v čase würmu žil (klasický) neandertálec (Homo neanderthalensis) a od cca 40 000 BP aj človek dnešného typu (teda Homo sapiens v užšom zmysle).

Delenie

Delenia vždy obsahujú mladšie jednotky hore a staršie dole.
Lennon

Poloha

Obec má rozlohu 22,94 km². Najvyšší bod je položený 151 m n. m. a najnižší bod 27 m n. m.

Obyvateľstvo

Počet obyvateľov obce je 769 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aulnay (Vienne)

Poloha

Obec má rozlohu 8,01 km². Najvyšší bod je položený 87 m n. m. a najnižší bod 66 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sermesse

Poloha

Obec má rozlohu 8,36 km². Najvyšší bod je položený 197 m n. m. a najnižší bod 173 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dr. Dokonalý

Produkcia

Seriál sa začal nakrúcať na jar 2012. Tak ako aj Dr. Ludskeho aj Dr. Dokonalého vyrába spoločnosť D.N.A. Production s.r.o. na čele s Petrom Bebjakom a Rastislavom Šestákom. V réžii sa striedajú Peter Bebjak a Róbert Šveda. Vyrobených bolo 16 častí, 8 bude odvysielaných od októbra do decembra 2012, a zvyšných 8 je naplánovaných na jar 2013.

Súdny spor

JOJ plánovala seriál vysielať ako druhú sériu Dr. Ludského, ale pôvodní autori Dr. Ludského Stano Dančiak ml. a Roman Olekšák, ktorí v súčasnosti pracujú pre televíziu Markíza, si vymohli zákaz odvysielania seriálu ako druhú sériu Dr. Ludského. Na to televízia JOJ zareagovala zmenou názvu seriálu na Dr. Dokonalý a promovala ho ako novinku, resp. spin-off Dr. Ludského.
Erik Černák

MS U20 2014

Na majstrovstvách sveta bol vo veku 16 rokov najmladším hráčom spomedzi všetkých. Nepripísal si ani jeden bod a mal negatívnu štatistiku +/-.

MS U18 2014

Na majstrovstvách sveta bol vo veku 16 rokov najmladším hráčom hráčom a zároveň kapitánom slovenského výberu. Slovensko na MS obsadilo 8. miesto po štvrťfinálovej prehre s USA 2:6.

MS U20 2015

Vo veku 17 rokov patril k lídrom obrany tímu a hrával v prvej obrannej formácii s Mislavom Rosandičom. Na turnaji Slováci obsadili 3. miesto. Bola to historicky druhá medaila pre Slovensko v tejto kategórii. Tú prvú Slováci získali tiež v Kanade v roku 1999 a taktiež bola bronzová.
Kleitónymos (mytológia)

Kleitónymos (starogr. Κλειτώνυμος – Kleitónymos) je v gréckej mytológii syn Amfidamanta z Opuntskej Lokridy.
Antický autor Apollodoros z Atén uvádza, že Kleitónymos sa stal obeťou Patrokla, ktorý ho v nerozumnej mladosti zabil v hádke nad kockami. Patrokla potom za tento zločin jeho otec Menoitios odviedol na prevychovanie ku kráľovi Péleovi, kde sa zoznámil s jeho synom Achilleom. Z mladíkov sa následne stali nerozluční priatelia, ktorí sa neskôr preslávili v trójskej vojne.